Estudiants alemanys coneixen l’àrea de Serveis Socials de Carcaixent
22 de Septiembre de 2017

Carcaixent

Esta setmana, al voltant de 20 d’estudiants de la Universitat Alemanya de Münster han visitat Carcaixent per conèixer el funcionament de l’Àrea de Serveis Socials Municipals i algunes de les instal·lacions que es gestionen. Els alumnes formen part d’un programa d’intercanvi del Grau de Treball Social d’esta universitat alemanya de la regió de Renania del Nord-Westfalia i la Universitat de València que té com a objectiu estudiar el dia a dia de les realitats dels serveis socials del dos països.

Els alumnes, acompanyats pel professor Wigbert Flock, han estat allotjats a la Casa Rural Serratella on tenien la seu i des d’on preparat les diferents sessions de treball. Així, han visitat El Centre Ocupacional-El Clot, El CIM, el Centre de Dia Mare de Déu de la Salut i el Centre de Dia de Menors Mare de Déu dels Desamparats. Durant la seua estada en Carcaixent també han aprofitat per visitar alguns edificis emblemàtics de la localitat com l’Hort de Carreres o el Magatzem de Ribera.

La regidora de Serveis Socials, Teresa Oliver, que va poder compartir amb els alumnes alguna de les seues visites, ha destacat la inquietud dels alumnes per conèixer el funcionament dels centres i les diferents activitats i tallers que en ells es realitzen diàriament. Els estudiants, segons la regidora, han posat en relleu la qualitat del servei que es presta als usuaris, així com les possibilitats que els ofereix una experiencia com la viscuda a Carcaixent, en tant que han pogut aprendre moltes coses que els seran d’utilitat en la seua formació i futura vida laboral.